หนูไปฉีดยาคุมเมื่อวันที่24 พฤษภา ที่ผ่านมา ซึ่งเป็นวันที่ประจำเดือนมาวันที่3 หลังจากนั้นก็มีเพศสัมพันธ์กับแฟนแบบหลั่งในสามครั้ง คือวันที่26 พ.ค วันที่2 มิ.ย และเมื่อวานนี้ ซึ่งเมื่อวานนี้มีเพศสัมพันธ์กันเสร็จเมื่อตอนบ่ายโมง และมาตรวจดูอีกที พบว่ามีเมือกขาวปนเลือดออกมาแต่น้อยมากและมีอาการปวดเกร็งท้องน้อยร่วม แต่พอตื่นมาก็หาย หลังจากนั้นก็ไม่มีอีกเลย และเมื่อตรวจในแอปพบว่า วันที่2 มิ.ย เป็นวันไข่ตกพอดี อยากทราบว่า เป็นเลือดล้างหน้าเด็กหรือเป็นผลข้างเคียงจากยาคุมคะปล. ผลข้างเคียงยาคุมเบื้องต้นที่หนูพอสังเกตุตัวเองได้คือ มีอาการหิวง่าย และมีช่องคลอดแห้ง ต้องใช้น้ำยาหล่อลื่นช่วยตลอดค่ะ
สวัสดีค่ะ ยาคุมแบบฉีดคุมกำเนิดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1% โดยผลข้างเคียงเช่นทำให้มีเลือดออกผิดปกติทางช่องคลอด ประจำเดือนมาไม่สม่ำเสมอได้จากที่กล่าวมาจึงมีโอกาสเป็นผลข้างเคียงจากยาได้มากกว่าเลือดล้างหน้าเด็ก เพราะอย่างที่กล่าวไปว่าการฉีดยาคุมกำเนิดนั้นมีประสิทธิภาพสูงมาก โอกาสตั้งครรภ์มีน้อยกว่า 1%ถ้ายังไม่สบายใจเรื่องการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และถ้าเลือดยังออกมากต่อเนื่องเกิน 7 วันควรไปพบแพทย์